
Iepazistieties ar 
dizaineru-entuziastu 


Diez vai cilvēki bija gaidījuši, ka kāds no Aidaho — ASV vidienē — dzīvojošajiem 
kļūtu par kuģu būvētāju. Bet tieši par tādu kļuva Džeiks Sadovičs (Jake Sadovich), 
iesniedzot LEGO® Ideas vietnē savu modeli “Kuģis pudelē”. Džeiks ir LEGO fans, 
kopš sevi atceras, un viņu iedvesmoja reāls kuģis pudelē, kuru viņš uzbūvēja 
dažus gadus iepriekš. Tā viņš nolēma atveidot šo slaveno mākslas un filigrānas 
meistarības kombināciju no LEGO klucīšiem. 


Kāda bija sajūta, kad Džeika modelis ieguva maģiskās 10 000 balsis, lai tiktu 
izskatīta iespēja to padarīt par oficiālu LEGO komplektu? “Fantastiska un mazliet 
dīvaina. Biju ļoti satraukts, kad tikai 48 dienu laikā ieguvu 10 tūkstošus balsu! 
Liela gandarījuma sajūta par to, ka tik daudziem cilvēkiem patīk tas, ko esmu 
radījis, un pateicība par to, ka viņi veltīja laiku, lai mani atbalstītu.” 


Džeika padoms citiem LEGO būvētājiem, kuri vēlas radīt veiksmīgu LEGO Ideas 
projektu: “Vienkārši būvējiet to, ko jums patīk būvēt. Šo modeli es uzbūvēju, 
lai saprastu, vai es to spēju. Tikai pēc tam, kad biju to parādījis internetā un 
saņēmis daudz pozitīvu atsauksmju, es sāku sapņot par modeļa iesniegšanu 
LEGO Ideas.” 

Iepazistieties ar 
modelu dizaineriem 


LEGO® modeļu dizaineram Tjago Katarino (Tiago Catarino) Džeika 
idejas pārvēršana par oficiālu komplektu bija nozīmīgs projekts. 
“Diezgan drīz man kļuva skaidrs, ka uzbūvēt LEGO kuģi pudelē ir 
tikpat liels izaicinājums kā uzbūvēt īstu kuģi pudelē! Tomēr man 
ļoti patika viss process, piedalīties šajā projektā bija ļoti aizraujoši. 
Kuģi un jūra man ir ļoti nozīmīgi, jo, atskatoties vēsturē, portugāļi 
15. un 16. gadsimtā bija varenākie jūrasbraucēji.” 


“Mani patiešām iedvesmoja Džeika iesniegtais modelis, un es centos 
maksimāli saglabāt detaļas, kas viņa ideju padarīja tik veiksmīgu LEGO 
Ideas vietnē. Te bija iespēja lietot dažus trakus būvēšanas paņēmienus 
un atkal izmantot jau sen aizmirstus elementus un interesantas krāsas. 
Ļoti ceram, ka faniem patiks!” 


Arī LEGO grafikas dizainers Marks Trenters (Mark Tranter) jutās 
nostalģiski. “Strādāt pie jaunā burinieka burām bija lieliski. Mēs gribējām, 
lai tās atgādinātu Džeika modeļa karogu ar agrāko LEGO Castle lauvas 
emblēmu. Bija ļoti aizraujoši veidot jūras briesmoņa izskatu, kas atbilstu 
šim tēlam un radītu klasiskā LEGO sajūtu, bet tomēr būtu modernā 
LEGO stilā. Esmu par to ļoti gandarīts.” 

LEGO and the LEGO logo are trademarks of the LEGO Group. ©2017 The LEGO Group. 


LEGO Group vēlas uzzināt jūsu viedokli par jauno produktu, ko 
tikko iegādājāties. Jūsu atsauksmes palīdzēs virzīt šīs produktu 
sērijas turpmāko attīstību. Lūdzu, apmeklējiet vietni 


LEGO.com/productfeedback 


Aizpildot mūsu īso aptaujas anketu, jūs automātiski piedalīsities 
LEGO® balvas izlozē. 


Ir spēkā noteikumi un nosacījumi. 


Vai jums patīk šis LEGO® Ideas komplekts? 


